A Liga de Quito gyökerei az Ecuadori Központi Egyetemből erednek, a csapatot 1930-ban hozták létre. Jól kezdtek a területi bajnokságokban, 9 Pichincha-címet nyertek, ebből hatot a profi érában. Országos szinten is jól szerepeltek, 10 nemzeti címet szereztek (a tizediket 2010-ben), emellett kétszer diadalmaskodtak a másodosztályban is. A nemzetközi sorozatok legsikeresebb ecuadori csapata, ők lettek az ország első klubja, akik megnyerték a Copa Libertadorest (2008), a Copa Sudamericana sorozatot (2009) és a Recopa Sudamericanát (2009 és 2010). A Csendes-óceán partjának legsikeresebb csapata, azon öt csapat egyike —a másik négy a Boca Juniors, a Independiente, az Internacional és a São Paulo—, akiknek összejött a CONMEBOL-tripla, vagyis megnyerték mindhárom kontinentális sorozatot. Az, hogy 2008 és 2010 közt jött létre a tripla, hozzásegítette őket, hogy 2008-ban és 2009-ben ők legyenek a legsikeresebb dél-amerikai csapat. A 2008-as FIFA-klubvilágbajnokságon másodikak lettek.